คือหนูกับแฟนมีอะไรกัน(หลังมีประจำเดือน ประจำเดือนมาวันที่21-25 มี.ค. มีไรกับแฟนวันที่26 มี.ค)และทีนี้แฟนหนูไม่รู้ว่ามันรั่วหรือเปล่าเพราะรีบจึงไม่ได้เช็คและก็ผ่านมา2วันหนูก็เป็นเชื้อราในช่องคลอดหนูไปคลินิคเพื่อเอายามากินเขาให้ยาแก้คันกับยาฆ่าเชื้อรามากนูกินยังไม่หมดค่ะเพราะหนูคิดว่ามันหายแล้วแต่ตอนนี้มีน้ำสีขาวๆขุ่นๆใสๆออกมาจากช่องคลอดค่ะ แล้วประจำเดือนก็ยังไม่มาค่ะกังวลมากเลยค่ะ ช่วยตอบหนูด้วยนะค่ะ
สวัสดีค่ะ หากประจำเดือนเริ่มมาในวันที่ 21 มี.ค. และมีเพศสัมพันธ์ในวันที่ 26 มี.ค. เท่ากับมีเพศสัมพันธ์ในวันที่ 7 นับตั้งแต่มีประจำเดือนมา ยังถือว่าอยู่ในระยะปลอดภัยโอกาสในการตั้งครรภ์นั้นถือว่าน้อยค่ะ และหากได้ใช้ถุงยางอนามัยร่วมด้วย โอกาสที่จะตั้งครรภ์ก็จะยิ่งน้อยลงอีกส่วนการที่ประจำเดือนยังไม่มา อาจเนื่องจากยังไม่ถึงกำหนดที่จะมา แนะนำให้รอไปอีกซัก 2-3 วันค่ะ หากประจำเดือนยังไม่มา อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักตัวเพิ่มขึ้นเร็ว หรือก่อนหน้านั้นมีการเจ็บป่วยไม่สบาย เช่น เป็นไข้หวัด ท้องเสีย เป็นต้นสำหรับอาการตกขาวเป็นน้ำสีขาวๆ ขุ่นๆ ใสๆ หากไม่มีกลิ่นเหม็นรุนแรง ไม่มีอาการคันหรือแสบช่องคลอดมาก ถือเป็นอาการตกขาวที่ปกติ ซึ่งในช่วงใกล้มีประจำเดือน อาจมีตกขาวที่มากขึ้นได้ค่ะ